***SERVICIUL DE TEHNOLOGIE A INFORMAŢIEI***

***Nr. 64/ 09.03.2012***

**CLARIFICĂRI**

privind achiziţia publică de **servicii pentru** **implementarea unui sistem informatic integrat pentru suportul administrativ al A.N.I.**

**Privind: răspuns de clarificări pentru posibilii ofertanţi la licitaţia deschisă pentru încheierea unui contract de servicii pentru** **implementarea unui sistem informatic integrat pentru suportul administrativ al A.N.I.**

Ca urmare a solicitarilor de clarificări din partea unui posibil ofertant la licitaţia deschisă pentru atribuirea contractului de **servicii pentru** **implementarea unui sistem informatic integrat pentru suportul administrativ al A.N.I.***,* în conformitate cu prevederile art. 78 din O.U.G. nr. 34/2006 *cu privire la atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii*, potrivit căruia **autoritatea contractantă are obligaţia de a răspunde în mod clar, complet şi fără ambiguităţi, cât mai repede posibil la orice clarificare solicitată din partea operatorului economic,** vă comunicăm următoarele:

**Întrebarea 1:**

***Cu privire la licitaţia "Implementarea unui sistem informatic integrat pentru suportul administrativ al A.N.I.", paragraful* E.IV. SERVICIILE DE ADMINISTRARE ŞI MENTENANŢĂ A SISTEMULUI INFORMATIC INTEGRATAL AGENŢIEI:**

1. **întrucât resursele IT specializate ale ANI sunt limitate şi nu permit gestionarea tuturor sarcinilor aferente administrării sistemului informatic integrat, furnizorul va presta aceste servicii în mod regulat, pe baza unui tarif lunar care va fi inclus în oferta sa financiară. Aceste servicii vor include:**
2. **realizarea tuturor sarcinilor de administrare a componentelor sistemului furnizat în cadrul acestui contract şi care vor fi instalate la sediul ANI: realizarea copiilor de siguranţă, administrarea sistemelor de operare, a bazelor de date, a aplicaţiilor specializate, mentenanţa şi administrarea echipamentelor.**
3. **depanarea oricăror incidente de operare la nivelul echipamentelor şi al aplicaţiilor (timp maxim de intervenţie de 4 ore, timp maxim de remediere de 12 ore măsurat între orele 08:00 -16:00)**
4. **suport pentru operarea sistemului informatic (personalul tehnic al furnizorului va acorda suport tehnic utilizatorilor ANI pentru utilizarea sistemului informatic, pe durata vizitelor periodice pe care acest personal le va face la sediul ANI). Furnizorul va păstra fişe de intervenţie şi de pontaj care vor fi semnate de către utilizatorii din cadrul ANI care solicită suport şi pe baza cărora se vor plăti aceste servicii de suport (plecând de la o rată orară care va fi inclusă în oferta financiară)**
5. **Ofertanţii vor include in ofertele tehnice descrierea detaliată a sarcinilor de administrare pe care le vor desfăşura, programul propus şi resursele alocate.**
6. **Serviciile de administrare vor include elaborarea întregii documentaţii de administrare a sistemului (operaţii, frecvenţă, detalii de configurare, politică de backup etc.)**
7. **Ofertanţii vor include în ofertele tehnice descrierea detaliată a modalităţii de realizare a sarcinilor de depanare a incidentelor de operare, astfel încât să se asigure atingerea timpilor de intervenţie şi de remediere solicitaţi.**
8. **Ofertanţii vor include în ofertele financiare tariful anual aferent mentenanţei licenţelor software furnizate şi necesare pentru funcţionarea sistemului informatic implementat la sediul ANI, în cadrul acestui Contract. "**

***va rugam sa confirmaţi ca SERVICIILE DE ADMINISTRARE SI MENTENANTA A SISTEMULUI INFORMATIC INTEGRAT AL AGENŢIEI prevăzute in caietul de sarcini capitolul E. IV se vor desfăşura dupa perioada de 1 an de asistenta tehnica dupa punerea in funcţiune prevăzuta la capitolul E. III.***

**Răspuns întrebarea 1:**

Serviciile de mentenanţă solicitate în caietul de sarcini se desfăşoară pe perioada derulării contractului de servicii încheiat prin prezenta procedură, respectiv între data intrării în vigoare a contractului şi 31.12.2012.

Autoritatea contractantă face menţiunea că este o autoritate publică cu capital de cheltuieli de la bugetul de stat, fapt pentru care, în conformitate cu legislaţia din domeniul bugetar, nu poate încheia contracte decât pe creditele bugetare alocate în anul bugetar respectiv.

**Întrebarea 2:**

***Va rugam sa clarificaţi daca SERVICIILE DE ADMINISTRARE SI MENTENANTA A SISTEMULUI INFORMATIC INTEGRAT AL AGENŢIEI se vor realiza in baza unui tarif fix lunar sau in funcţie de numărul de ore prestate***

**Răspuns întrebarea 2:**

Serviciile de mentenanţă pentru un sistem informatic integrat sunt de două tipuri:

1. pentru licenţele fiecărui modul informatic achiziţionat. Pentru acestea, tariful este anual, având în vedere că înnoirea licenţelor se face o dată pe an.
2. pentru întreţinerea întregii aplicaţii informatice, după ce aceasta intră în producţie. Pentru acestea, tarifele sunt lunare, cu valoarea exprimată în lei, fermă până la finalizarea acestui contract, respectiv până la 31.12.2012. Justificarea tarifului lunar are la bază îndeplinirea cerinţelor detaliat formulate în caietul de sarcini, în raport cu numărul de ore alocat acestor servicii.